ওয়েব ডেস্ক : তৃণমূলের গোষ্ঠী সংঘর্ষে  উত্তপ্ত দমদম সেভেন ট্যাঙ্ক এলাকা।  গতকাল সন্ধেয় ২১ জুলাইয়ের সমর্থনে মিছিল করেন ৪ নং ওয়ার্ডের কাউন্সিলর  গৌতম হালদার। রাস্তায় দাঁড়িয়ে থাকা একটি অ্যাম্বুলেন্সকে নিয়েই বিবাদের সূত্রপাত। অ্যাম্বুলান্স সরাতে বলায় স্থানীয় তৃণমূল নেতা রাজেশ ব্যানার্জি গোষ্ঠীর সঙ্গে সংঘর্ষ বেধে যায় গৌতম হালদার- অনুগামীদের। দুপক্ষের সংঘর্ষে জখম হন বেশকয়েকজন।  এলাকায় শুরু হয়েছে পুলিসের টহলদারি। ঘটনায় একজনকে গ্রেফতার করেছে পুলিস।